નવી દિલ્હી: ઇન્ડિયન એરફોર્સમાં આવતા વર્ષના જૂન મહિનાથી મહિલા પાઈલટ ફાઈટર પ્લેન ઉડાડશે. ડિફેન્સ સ્ટેટ મિનિસ્ટર રાવ ઇન્દ્રિજતસિંહે આ વાત કહી છે. તેમણે કહ્યું કે પાંચ વર્ષના પ્રયોગાત્મક ધોરણે મહિલા પાઈલટ્સ ફાઈટર પ્લેન ઉડાડશે. થોડા દિવસો પહેલાં ઇન્ડિયન એરફોર્સ ચીફે જાહેરાત કરી હતી કે મહિલા પાઈલટ ફાઈટર પ્લેન ઉડાડવા માટે તૈયાર છે, પરંતુ હવે સરકારે તેના પર ઔપચારિક મંજૂરી આપી દીધી છે. ગઈ કાલે લોકસભામાં રાવ ઇન્દ્રિજતસિંહે આની જાહેરાત કરી.